Wami swizdvegh s usmuqqel inu ghar tewwart
tamenzult, uffigh t xef wudem nnes n wapli, d tawwart n wexxam nnegh, am marra
ixxamen i isekken (yebnan) di teghremt s lizar n usar nnegh, war ssinegh min
dayi yejjin ad xaf s agwjegh anict uya, ura itoini aqqayi day s d amenneoruq nec
war ucigh?!...
War marrtegh ca xef tarezzut n tewwart n
uxxam nnegh, mani i ddaregh ussan d iseggussa nni i yiwi wannay zzay i; axmi dja
nnyin xef ca n tgharrabut temraywa xef tisfya n yeghzar issarewyen aman nnes, am
ighzar n twangimt di tmun ridaret inu am ifetwizen mzuzzaren ssa d ssa.
Wami smuqqlegh di tewwart, uffigh tt x wudem
nnes n zic, maca uylen xef tfelwin nnes sin n waccawen, oini n ca n tgheydet n
wezghar igmar itt ca n ijj zeg idrur n tghermet!.
Deg akud nni, temhizwar; temsazzal ridaret
deg ugensu inu, arezzugh ad tvfegh timewwa n ifiran nsent, huma ad snegh min
itemsaren, war uffigh deg tebridt inu mghar timeghrudvin n twalfin ca yudef di
ca.. mxumblent di twangimt inu, temxetwayent dayi; ad tinid ggigh am wenni
innufsel zeg ixf nnes.
Idvennadv nni iftuttez zzat inu, zi txuxxet
n wussan inu xezzaregh d ghar iwdan d izvwan ghar tewwart, tesligh i ca n
ighuyyan tmuttuyen zi ssa ghar da; war ugzugh i min yedjan; axmi nni tarjigh!!..
Ass a war yarwis ca deg ussan n teghremt.
war yedji ca n ucar, mammec i das qqaren da; axmi nni d itudum ujenna s ucar xef
temdint a umi yessraw wudem s ixeyyiqen; yennughen di tattut zeg ami t isekka
ijj n ugelid zi lwacun n LQAJAR**, oini ad yiri umi d tisala tughit tyarzawt!!..
Axmi d iccat wenzvar itawi d akid s
tioejjuja n icaren, ttafed tamdint tegga am ca n tenda n ubaryudv...
Cwayt s cwayt, tssnegh aqqayi di radjagh n
tidet inu; beddegh zzat i tewwart nnegh taqburt, maca war ssinegh mammec yegga
udwar inu ghar manis i d usigh, mara oad ad dewregh nican?!...
Rajigh dinni alami twarigh ijj n uwessar
yeffegh d zi tewwart nni, ismuqqul d dayi axmi nni dayi yessen wapli, sseqsigh
t:
- Itoini tessned ameddur n tudart inu?
- Upu!!..
- D nnec iyeddaren attvas n iseggusa awarni
tewwart a taqburt n wexxam nnegh amenzu!
- Upu!!.. oini war ghar k bu tidet, min
snegh xef imzdagh n iseggusa nni, tugha war ghar sen bu tarrawet!...
- I rexxu izdegh hedd deg uxxam nni??
- Upu!.. Axxam a itwarder zi mermi, yeqqim d
agujil n tzeddight!.
Issenta wenzvar itudum d, yargeb uwssar nni
xef rxezrat inu, d nnec tadsegh s isvuraf inu ghar tewwart nni, xeyyqen izumal
inu, war ssinegh mani dayi ghar yessiwedv yimal di temdint a, ixf inu yeqqen
ghar ij n wakud d ij n uraq war djin ca inu, maca ucigh ira dja ddaregh da ict n
tudart deghya tezri di zic inu...
Yeksi ayi weswadv ghar waman n wenzvar, d
mani tmudjughen, axmi nni carrzen tammurt s tisyar nsen; tadfen zi tizza deg wur
n ucar, tmudven dinni taryiwin d tinedwin, tacigh axmi ura d nnec ffudegh tamurt
inu am n teffuden waman nni...
Smuqlegh di tnecnacin n wenzvar, tefruruyent
d aman tissiqen xef tisi n ucar, udem n tmeddit yeswa s tuffet, tayyut tessdel s
wafliwen nnes xef temdint, oini d tayyut i d twarigh!.. Teddu d am ixf inu i
ttugh di ca n uraq; nigh nnufesregh zzay s di ca n ukud nniden!!...
Yuccar yi mezri di xsegh ad snegh min dinni
yeffarn awarni tewwart nni taqburt!.
Deg akud nni tugha war twirigh mghar igudar
n tallest bedden am ibuda di teghremt, maca ucigh iked uyenni is xarsvayi s
wawal n uselway n tawuri inu, yeqqar ayi:
- Duktur! Tessned ira tawuri nnegh teffar
xef marra timesna n midden?!..
- Wap ssnegh!!... di manawya war kessi s
imunas!.
- Arr taynit!!.. D ccek i yedjan d midden
jar anegh.. ghar k ad yeffegh ca n ughmis ghar mani?...
- Wap!.. ugzugh i marra min d texsed ad
tinid!!.
- Mara war teggid s wawal inu ad nili marra
itnegh deg umizi (danger)...
Zzat ma ad ddugh ghar da, ssensegh deg ict n
texxamt tiggwej cwayt xef temdint!.. War ttvisvegh ca tameddit nni… Di twangimt
inu tifraz n ict n tarbat azyen nnes yeoouryen, uryent id akid i ticarraw...
ggwdegh ad ayi dinni yemsar ca war yedji amenni!!...
Ghar tuffut, arsigh tcamir inu amensvab
(officiel) n tawuri, weddarent ayi tisira ticemlalin, arzugh xaf sent deg marra
tighmarin n uxxam n usensu (hôtel); war tent uffigh ca.. ffarent di ca n mani,
war ssinegh min tent isweddaren?!...
Wami d yusa ugraw n inemmazulen
(travailleurs) n tawuri nnegh, nedpen ayi ghar sen s idvaren hfan, uffsen ayi s
taqsuhi deg ict n tumubil nsen...
Aneddap n tmubil nni d atejjal, ixezzar s
ughil ghar zzat n webrid di yeggur, waxxa amenni war xeyqegh ca xef min dayi
imsaren amenni, war ssinegh mechal d yiwi umuddu nnegh n usrag (heure); ura d
manis d nusa; ula d mani n teddu; minzi dja tvsvegh zeg wami zzay negh d teffegh
tumubil, nigh tugha sniomiregh ira yiwi yi unudem?!!...
War d karregh zeg idvesv ad lami tesligh i
ca n ughewwegh n ca n yewdan d yusin ad ssemgharen zeg tughdatt (mission) nnegh.
Sseqsigh ixf inu: “Mayemmi war dayi arrin
taynit, axmi war dinni djigh jar asen!?..”.
Deg ummas n ijj n ubarraz yiriw s wattvas,
qqimen marra idsen mghar nec ibedden, oini mmexsen ayi; war xsen ad irigh zzay
sen; war dayi d iwyen ula d lkursi u xef ghar qqimegh am nitni!...
Deg umezwaru tugha ccemcimen (chuchoter) jar
asen, s iwalen mxumblen; qesshen i tagzut, maca ssnegh ira ssawalen xef min
yegga ij n innghi (criminel) zzay sen, aqqet iqqim jar asen dinni…
Ssentan temsawalen s zpir, d marra smuqqulen
dayi, imwlafen (Photographes) kessin ayi tiwalfin n ighezdvisa inu marra, d nnec
beddegh deg uraq inu am usebdad (statue) war tmuttuyegh war tarjijigh, arbugh
advran n ridaret di timektit (mémoire) inu.
War xeyqegh ca deg ugensu inu, n bedd marra
zzat i tafekka (corps) n ict n tharmuct, nxezzar ghar arrimet nnes yudvnen, war
nuffi asafar n ugenfi nnes. Ittar zzayi uselway n tughdatt (mission) ad xaf s
kwtegh; waxxa marra idsen ssnen ira waxxa tekwta (chirurgie) war tgenfi!!...
Ggigh s wawal n uselway inu di tawuri, waxxa
snegh amegaru mamc d ghar yiri!!.
Yiwi ayi uyenni, dvwigh s twangimt inu ghar
mani, ad lami dayi d issekkar uselway, ittar zzay i ad xaf s d gharegh ijj n
aneqqis (rapport); yura day s:
“Taharmuct a yemmuten zzat nnegh; tugha ghar
s irem iqqseh, dja war ghars bu tixuxxutin manis d ghar teffegh tidi, war das
uffigh bu ugenfi i rattvan nnes; d suyenni deghya temmut!..”
Umi saligh tighuri inu i tfart nni, i ked
cwayt n usrag (heure) tesrigh i uselway inu itzawar dayi s imenghan:
- Axmi war ghar k tmijja zi ghar tessiwled
am iwetman, ini d min d teghrid amenni s ighuyyan huma ad nessefled marra ghar
k!!...
Ghrigh t itwarat nnidven s ighuyyan huma ad
ayi sfelden; maca walu war arrin taynit i wawal inu!.
Swizdven d ghari kuzv (4) n imedukal n
uselway; ad ayi ksen tcamir inu, ad xzaren ma nican d awtem idjigh; nzewdvegh;
nnigh asen:
- Upu!.. war d tteksem ca…
Srigh i uselway yeqqar ayi:
- Min yughin awal nnec i teffegh d d azdad
ameni… siwel s tmijja n yargazen nigh ad..?!.
Twarat a ghrigh d xaf sen s tazla… s tigwdi,
war srigh ula ij n wawal nnigh t, maca twaligh agraw nni marra sfarninen s
tumart (la joie), ssfelden ghar min d asen qqaregh xef tanfust n umeddur n ij n
innghi (criminel) yegga min yegga!!!...
Wami saligh tighuri inu, twaligh marra wi
dinni dewlen zzat inu am ibeqqidven d ibarkanen n tmedji, umi d usigh ghar
teghremt nni i ttugh mechal uya, nigh dinni wi day i yejjin ad noarqegh ghar
ragwaj nnes!!..
Rexxu nec weddaregh deg ict n temdint war
day s ssinegh walu, mghar tawwart tamenzult n wexxam nnegh, maca ma d ttidet
snegh tawwart nni; ma d ttidet aqqa yi di tudart huma ad ssnegh min dinni yedjan
awarni nnes?!!..
Jar tubbarcent n tallasin tesrigh i uyenni
itragha yi d:
(Cek tarezzud xef izvewran n tayyut, akud i
xef tseqsid yezri zi mermi... min d twarid amenni d turjatin n taghzut
(fantaisie)… oad ad tmarrted s tarezzut di min war yedjin?!...).
* d amyaru d AKURDI
**LQAJAR: d ij n waydud zi tqebbal n Turkman
d Lfurs, zedghen di tmurt n Iran deg akud n uhewwas Aoutmani. (Yarnu t umsuqqel,
Ajouté par le traducteur).
kab_Latn kab_Latn kab_Latn kab_Latn ltz_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn smo_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn oci_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn mos_Latn kab_Latn kab_Latn kab_Latn gla_Latn kab_Latn kab_Latn kab_Latn kab_Latn taq_Latn kab_Latn ces_Latn taq_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn wol_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn fra_Latn